Y.B. DATO’ DR. AHMAD YUNUS BIN HAIRI: Jadi saya melihat bahawa ada beberapa perkara yang saya hendak sentuh berkaitan dengan apa ini, Pakej Rangsangan ini terutamanya ialah saya ucapkan tahniah juga kepada Kerajaan Negeri apabila membentuk Jawatankuasa Khas COVID-19 atau pun Pasukan Petugas-petugas COVID-19 ini yang telah membuka Bilik Gerakan, kemudian memperkemaskan sinergi dengan agensi Kerajaan Pusat. Pelarasan pelaksanaan PKP dan juga wujudnya SElangkah. Tetapi seperti mana yang disebutkan tadi yang SElangkah ini pun saya nak sentuh juga, apakah agenda kerajaan, kita tahu maklumat-maklumat yang akan dikongsi bukan oleh kerajaan tetapi diberikan kepada satu agensi yang bukan kerajaan sifatnya.
Tapi kita semua khuatir rakyat khuatir, apa jaminan Kerajaan data-data yang diambil ini walau bukan hanya sekadar nama, nombor telefon, tempat tinggal, ianya kita khuatir boleh disalah gunakan walaupun ada jaminan daripada pihak yang diberikan amanat itu akan melupuskan selepas habis selesainya PKP ini. Dan saya juga nak dapat maklumat daripada Kerajaan Negeri berapakah jumlah peruntukan untuk operasi membentuk jawatankuasa ini dan juga pasukan ini untuk bertugas dan saya mengharapkan juga supaya jawatankuasa ini bukan hanya menyelaras apa yang dirancang oleh Kerajaan Pusat dan juga soal-soal penambahbaikannya tetapi ada tumpuan penerangan kepada rakyat ataupun pekerja- pekerja asing ataupun golongan PATI yang kita tak tahu jumlahnya sebagai yang mencari nafkah di bumi negeri Selangor ini. Sebagai satu langkah mungkin inisiatif untuk melihat, ini juga perlu diambil berat dalam wabak COVID-19 kerana berlaku apabila kita berada masih dalam PKP, ada golongan pekerja-pekerja daripada luar yang membuat seolah satu pesta yang agak besar yang kita khuatir walaupun menjadi satu larangan dan kemudian wujud satu kluster pekerja kontraktor ataupun pekerja asing yang saya kira ini juga akan memberikan kesan. Sebab tu saya melihat bahawa jawatankuasa ini boleh digunakan untuk memberikan penerangan atau memperkukuhkan lagi bagaimana norma-norma baru ini harus bukan sahaja ikuti oleh rakyat di negeri Selangor tetapi juga pekerja-pekerja asing dan juga melibatkan juga PATI.
Jadi yang Yang Berhormat sekalian saya juga ingin menyentuh dengan perkara yang berkaitan dengan jaminan bekalan makanan. Alhamdulillahlah ini menjadi satu inisiatif daripada Kerajaan Negeri yang cukup besar kalau tadi Templer pun menyebutkan bahawa kalau boleh ada tanah-tanah Kerajaan boleh dibangunkan. Saya kira inisiatif yang telah disebutkan Yang Amat Berhormat Menteri Besar semalam kita tunggu sahaja. Dah disebut tanah-tanah terbiar yang bukan tanah pertanian tapi akan diberikan dilihat bagaimana ia boleh dijadikan sebagai tempat pertanian. Saya mengharapkan Kerajaan Negeri dalam menguruskan pembangunan ini supaya ianya di setiap daerah ini juga akan dilihat pembangunan bukan sahaja yang berbentuk infrastruktur tetapi pembangunan yang juga bersifat pembangunan keperluan pertanian sebagai contoh ataupun penternakan yang melibatkan jaminan bekalan makanan ataupun hutan kita mengharapkan setiap daripada daerah kita ada
komposisi-komposisi seperti ini, hutan yang saya kira kalau yang cukup saya pada saya hutan utara Kuala Langat yang dulunya 7 ribu hektar sekarang tak sampai 1 ribu hektar dan ini diakui oleh Y.B. yang menjaga Alam Sekitar, kebakaran yang berpunca daripada peneroka-penerokaan yang melibatkan juga warga asing untuk bercucuk tanam dan saya kira sepatutnya Kerajaan juga sudah melihat mula melihat kalau alasannya adalah bercucuk tanam adakah cukup tanah TKPM, TPKM itu mencukupi ataupun tanah tadi, tanah Kerajaan yang dibangunkan untuk ditawarkan kepada petani-petani kita kalau isunya adalah melibatkan pekerja-pekerja asing, kenapa tidak diambil tindakan pekerja-pekerja asing ini. Mungkin sebahagian adalah PATI, sebab itu saya merasa ini satu perkara yang sangat penting supaya jaminan makanan di setiap daerah itu akan memberikan kebaikan kepada kita dalam menjana keperluan- keperluan sistem pemakan di negara kita. Jadi saya melibat juga di sini saya juga nak mengambil suatu menyebutkan bahawa saya nak beri kredit kepada pertubuhan peladang kawasan Kuala Langat terutamanya, bagaimana mereka mewujudkan satu sistem ataupun ekosistem pemasaran pertanian dalam bentuk talian yang mana mereka ada APP sendiri. Secara khususnya selain daripada beberapa jenis keperluan pemakanan khususnya cili, yang mana dia ada APP dia boleh tahu sekarang ini dia pusat pengumpulan daripada Kelantan, daripada Johor. 7 tan setiap 3 hari seminggu akan dihantar oleh Kelantan, oleh Johor, dia boleh tahu dengan ada APP ladang ini ada berapa hasil yang akan sampai kepada mereka, bila akan sampai kepada mereka dan pengagihannya kepada mana, kepada pasar raya besar, kepada Nestle dan sebagaimana. Ada APP yang cukup lengkap yang akhirnya memberi satu pulangan yang baik kepada petani-petani dan sistem ini telah dapat memberikan satu ekosistem yang sangat baik yang saya kira ini juga yang difikirkan oleh Kerajaan Negeri.
Jadi yang keduanya berkaitan dengan pembangunan hartanah ini. Saya nak sebutkan dari dulu kita ada jenis rumah Selangorku A, B, C, D dan hari ini E, Rumah Idaman, Rumah Selangorku Harapan, jadi saya mengharapkan wujudnya rumah- rumah ini adalah untuk membantu kepada golongan-golongan B12, eh B20 eh B40 sebagai contoh yang tidak mampu untuk membeli rumah yang agak lumayan, jadi saya mengharap kalaulah pembangunan rumah-rumah ini mungkin boleh difikirkan. Hari ini kita dimaklumkan rumah-rumah ini siap dengan kelengkapan, asas rumah yang saya kira secara tidak langsungnya ia akan memberikan nilaian yang lebih tinggi rumah itu sendiri dan saya mengharapkan mungkin kalau dapat ditiadakan kelengkapan rumah ini, menyebabkan rumah lebih agak rendah. Mungkin tidak banyak seribu dua ribu lima ribu tetapi bagi pembeli-pembeli yang kurang kemampuan benda yang sangat besar. Satu perkara lagi kalau ini tidak diadakan bermakna kita boleh membantu usahawan-usahawan perabot di kawasan-kawasan kita dan memberikan peluang pembeli-pembeli ini mengikut keperluan atau kemampuan mereka untuk membeli peralatan-peralatan yang diperlukan oleh mereka sebagai peralatan asas. Saya juga ingin menyentuh berkaitan dengan pembangunan perumahan di kawasan kampung-kampung ini. Kita tahu lot-lot kecil yang dibangunkan yang akhirnya kita
sedia maklum dia akan memberikan atau memberikan kesan kepada rumah-rumah kampung ini. Terjejas bila dia buat rumah, tambak akhirnya rumah sebelah banjir dan secara khususnya di kawasan saya, kawasan saya di Jalan Kubur, Teluk Mengkuang hari ini isunya berlarutan setiap kali hujan mereka akan berdepan dengan banjir dan ini saya minta Kerajaan Negeri untuk lihat secara khususnya penyelesaian yang tuntas daripada segi sistem perparitan.
Selain daripada ini, saya juga menyebutkan berkaitan dengan kemampanan pengurusan terimaan hasil. Saya nak sebutkan di sini Pejabat Daerah Kuala Langat. Pejabat Daerah dan Tanah Kuala Langat sudah 3 tahun sengaja saya datang untuk membayar cukai tanah, saya masih lagi menghadapi sehingga pada tahun ini pun, sistem nombornya masih tidak boleh lagi digunakan dan agak kecewa juga kalau dulunya kita boleh membayar dengan aplikasi yang ada kita bayar tanah di luar daripada kawasan Kuala Langat contohnya. Kita boleh bayar, tapi hari ini aplikasi itu juga saya dimaklumkan tidak boleh tidak dapat digunakan. Dan saya kira ia sangat penting kerana dalam pengurusan terima hasil ini, cukai tanah ini adalah sangat penting kepada Kerajaan Negeri.
Perkara yang lain saya ingin sentuh adalah berkaitan pengupayaan pembangunan pengupayaan saya tak nafikan peluang pekerja perlu pelaburan perlu di negeri Selangor ini untuk kesejahteraan rakyat kita. Tapi pelaburan itu harus melihat, ekosistem akhirnya, pencemaran Alam Sekitar akhirnya yang harus dilihat secara yang lebih tuntas lagi, kerana saya dapati sebagai contoh di Kuala Langat pada hari ini sudah ada 2 kilang kertas recycle akan wujud satu lagi kertas recycle. Dahulunya kita ada Genting Sanyen, Paper Mill, kemudian kita ada Masanity hari ini kita akan Jingxing Holding Sdn. Bhd. yang sekarang ini pada peringkat EIA yang saya dimaklumkan. Saya mengharapkan supaya keputusan ini akan dilihat dengan sebaik mungkin kerana kita mahu berlaku pembangunan industri ini walaupun memberikan peluang pekerjaan tetapi dari sudut alam sekitarnya, kerana saya melihat keperluan bahan pembakarannya kerana saya lihat daripada sudut pencemaran dioksin mungkin kerana saya lihat juga daripada laporan EIA menyebutkan bahawa dijangkakan dioksin sebagai contoh adalah terlalu minimum kesan juga kepada pencemaran terlalu minimum jadi saya ingat tanggungjawab kita begitu juga kadar kandungan logam berat terlalu minimum, saya rasanya ada sesuatu kuantiti-kuantiti yang boleh kita lihat justifikasi untuk kesan daripada pembangunan itu kepada Alam Sekitar, jadi dekat dengan perumahan kawasan ataupun apartmen Timbalan Speaker yang lebih tinggi akan sedut udara hasil daripada kilang ini harus dilihat semula, begitu juga air menggunakan yang begitu besar jumlahnya daripada Sungai, Sungai Langat yang akhirnya sebahagianya dialihkan semula, kita khuatir kerana ada ulasan daripada pakar-pakar alam sekitar akan berlaku juga mengganggu ekosistem penternakan udang, ikan sangkar dan sebagainya. Ini harus dilihat kerana kita tidak mahu pembangunan masuk, tetapi akhirnya daripada sudut alam sekitar kita, kita akan terkesan.
Kemudian saya ingin juga menyentuh berkaitan dengan inisiatif digital asasi.